21 ఏళ్లకే న్యాయమూర్తి! - twenty one year old Jaipur boy set to become youngest judge in country - EENADU
21 ఏళ్లకే న్యాయమూర్తి!
జైపూర్‌: దేశంలోనే అత్యంత చిన్న వయసులో న్యాయమూర్తి బాధ్యతలు చేపట్టబోతున్న వ్యక్తిగా రాజస్థాన్‌ యువకుడు రికార్డు సృష్టించాడు. మయాంక్‌ ప్రతాప్‌ అనే 21ఏళ్ల యువకుడు 2019 రాజస్థాన్‌ జ్యుడిషియల్‌ సర్వీస్‌(ఆర్‌జేఎస్‌) పరీక్షలో టాపర్‌గా నిలిచి సాధించి న్యాయమూర్తి పదవికి అర్హత సాధించాడు. జైపూర్‌లోని మాన్‌సరోవర్‌కు చెందిన మయాంక్‌ రాజస్థాన్‌ విశ్వవిద్యాలయంలో ఐదేళ్ల ఎల్‌ఎల్‌బీ కోర్సును గత ఏప్రిల్‌లో పూర్తి చేసి పట్టా పొందాడు. అనంతరం నిర్వహించిన రాజస్థాన్‌ జ్యుడిషియల్‌ సర్వీస్‌ పరీక్షలో ఉత్తీర్ణత సాధించి.. న్యాయమూర్తి కాబోతున్న పిన్నవయస్కుడిగా చరిత్ర సృష్టించాడు. గతంలో ఆర్‌జేఎస్‌ పరీక్షకు హాజరయ్యేందుకు అర్హత వయసు 23ఏళ్లు ఉండేది. కాగా ఈ ఏడాదే రాజస్థాన్‌ హైకోర్టు దాన్ని 21ఏళ్లకు తగ్గించగా సరిగ్గా అదే వయసులో అతడు ఇందులో అర్హత సాధించడం విశేషం.
ఈ సందర్భంగా మయాంక్‌ ప్రతాప్‌ మీడియాతో మాట్లాడుతూ.. 'నేను ఆర్‌జేఎస్‌ పరీక్ష ఉత్తీర్ణత సాధించడానికి రోజుకు 13 గంటలు చదివాను. ఈ ఫలితంపై నేను ఎంతో సంతోషించాను. నా అభిప్రాయం ప్రకారం.. మంచి న్యాయమూర్తి కావాలంటే దయాగుణం ఎంతో ముఖ్యమైంది. ఎలాంటి బాహ్య ప్రభావాలకు లోను కాకూడదు' అని తెలిపాడు. తాజాగా విడుదలైన ఆర్‌జేఎస్‌ ఫలితాల్లో 50శాతానికిపైగా మహిళలు అర్హత సాధించారు. ఈ సందర్భంగా పరీక్షలో టాపర్‌గా నిలిచిన మయాంక్‌తో పాటు తన్వీమాధుర్‌, దీక్షా మదన్‌లను ఆ రాష్ట్ర సీఎం అశోక్‌ గహ్లోత్‌ ట్విటర్‌ ద్వారా అభినందించారు.
21 ellake nyaayamuurti! - twenty one year old Jaipur boy set to become youngest judge in country - EENADU
21 ellake nyaayamuurti!
jaipure: desamlone atyanta chinna vayasulo nyaayamuurti baadhyatalu chepattabotunna vyaktigaa rajasthanni yuvakudu rikaardu srushtinchaadu. mayanke pratapm ane 21ella yuvakudu 2019 rajasthanni jyudishialli sarviesse(argase) pareekshalo taparega nilichi saadhinchi nyaayamuurti padaviki arhata saadhinchaadu. jaipuurlooni manisarovarmoku chendina mayanke rajasthanni vishwavidyaalayamlo aidella ellambi korsunu gatha eprille puurti chesi patta pondaadu. anantaram nirvahinchina rajasthanni jyudishialli sarviesse pareekshalo utteernata saadhinchi.. nyaayamuurti kaabotunna pinnavayaskudigaa charitra srushtinchaadu. gatamlo argase pareekshaku haajarayyenduku arhata vayasu 23ellu undedi. kaga ee edade rajasthanni hycortu daanni 21ellaku tagginchagaa sarigga adhe vayasulo atadu indulo arhata saadhinchadam visesham.
ee sandarbhamgaa mayanke pratapm meediatho maatlaadutuu.. 'nenu argase pareeksha utteernata saadhinchadaaniki rojuku 13 gantalu chadivaanu. ee phalitampai nenu entho santoshinchaanu. naa abhiprayam prakaaram.. manchi nyaayamuurti kavalante dayagunam entho mukhyamaindi. elanti bahya prabhaavaalaku lonu kaakuudadu' ani telipaadu. taajaagaa vidudalaina argase phalitaallo 50saataanikipaigaa mahilalu arhata saadhinchaaru. ee sandarbhamgaa pareekshalo taparega nilichina mayanketho paatu tanveemaadhuri, deeksha madanlanu aa rashtra cm ashoke gahlothe twiter dwara abhinandinchaaru.